༧དགུང་འདིར་དབུས་འགྱུར་འཕགས་པའི་ཡུལ་འདིར་ལོ་ཧྲིལ་འཁྲུག་རྩོད་དང་ནད་ཡམས་ཀྱི་ངོ་།༧ལྷོ་ཕྱོགས་སུ་ལོ་ཧྲིལ་པོར་འཐབ་རྩོད་མུ་གེ་དང་རྡུལ་རླུང་འཚུབ་ཅིང་རང་བྱུང་གནོད་འཚེའི་ངོ་།ལྷག་པར་བོད་ཟླ་དང་པོའི་ཟླ་མཇུག་ནས་བོད་ཟླ་གསུམ་པའི་ཟླ་དཀྱིལ་བར་རླུང་འཚུབ་དང་ས་འགུལ་ཡོང་ཉེན།༧ནུབ་ཕྱོགས་སུ་བོད་ཟླ་དང་པོའི་ཚེས་ཤར་ནས་བོད་ཟླ་དགུ་པ་བར་འཁྲུག་རྩོད་ལྡང་ཡང་དེ་ནས་རིམ་བཞིན་ཞི་བའི་ངོ་།བོད་ཟླ་གསུམ་པའི་ཟླ་སྟོད་ནས་བོད་ཟླ་བཅུ་གཅིག་ཟླ་སྟོད་བར་གངས་ལྗོངས་སུ་དུས་མིན་མེ་ཆུའི་གནོད་འཚེ་ཡོང་བའི་ངོ་།༧ཤར་ཕྱོགས་བདེ་ཞིང་སྐྱིད་ན་ཡང་།བོད་ཟླ་དྲུག་པའི་ཚེས་བཅུ་གསུམ་ནས་བོད་ཟླ་བརྒྱད་པའི་ཚེས་ཤར་བར་ཅུང་ཞིག་འཁྲུག་ཉེན།༧ཤར་ལྷོར་བོད་ཟླ་བརྒྱད་པའི་ཟླ་དཀྱིལ་ནས་བོད་ཟླ་བཅུ་པའི་ཟླ་མཇུག་བར་འཐབ་རྩོད་དུས་འཁྲུག་ཅུང་ཞིག་ངོ་།༧ལྷོ་ནུབ་ཕྱོགས་སུ་སྨིན་ཟླའི་བཅུ་ནས་སུམ་ཅུ་བར་ནམ་མཁར་རྡུལ་འཁྲིགས་ས་གཞི་གཡོ་བའི་ཉེན།བོད་ཟླ་བཅུ་གཅིག་ནས་བཟུང་ལོ་མཇུག་བར་འཁྲུག་རྩོད་འབྱུང་དོགས།༧བྱང་ཤར་ཕྱོགས་སུ་ལོ་ཧྲིལ་པོར་ཆོས་སྤྱོད་ཀྱི་བྱ་བ་འཕེལ་ཞིང་བདེ་སྐྱིད་མངའ་ཐང་རྒྱས་པ་འོང་།